Але ж самае галоўнае з астранамічных захапленняў “аматара тэарэтычнай астраноміі” – гэта ягоная Тэорыя паходжання планет Сонечнай сістэмы, напісаная ім у 1930 годзе. Паводле касмалагічнай тэорыі Я. Драздовіча, “нашая Зямля ўтварылася не ад Сонца, а паходзіць яна з парназоркавай сістэмы ў пары з Марсам, якая знаходзілася дзесьці ў неадведанай далі, пакуль не была захопленая прыцягам Сонца ў сваю сістэму… Зямля ўспала на арбіту Месяца, які стаў спутнікам Зямлі… а Марс успаў на арбіту побач з арбітай Зямлі”.